Die liefde: Dis wetenskap én waansin (4) | SKRYWERS SKRYF
← Die liefde: Dis wetenskap én waansin (3)
Hoe skryf mens? →
Begrip van jou liefdeskaart kan tot 'n beter verhouding lei en ás jy en jou maat dan soos twee stukkies van 'n legkaart volmaak inmekaar pas, is daar vele oorsake wat sowel goed as sleg is.
Die goeie deel is om daardie idilliese, sielsgeluksalige en euforiese gevoel te beleef wat die chemie tussen twee mense afvuur. Maar die negatiewe kant daarvan is dat 'n mens ook aangetrokke voel tot iemand wat konflik uit die kinderjare laat herleef.
Me Elmari Craig, 'n verhoudingterapeut, seksuoloog en skrywer verduidelik: "Breinnavorsing het bewys dat as ons 'n emosionele ervaring gehad het ,'n gedeelte van die brein 'n hormonale reaksie laat ontstaan. Wanneer hierdie ervaring in die brein gestoor word, word dit met beide hormone en emosies geassosieer en 'n bekende gevoel t.o.v. hiervan kan hierdie emosionele en hormonale reaksies weer geaktiveer."
Grové meen elkeen se emosionele pyn vorm deel van sy eiesoortige liefdesresep.
"Dis onvermydelik dat die meeste mense se resep vir die liefde grotendeels met voorwaardelikheid en selfs verwerping verstrengel is," sê sy.